### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Børn og Unge med bemærkning, at byrådet i sit møde den 20. november 2024 har vedtaget Magistratens foranstående indstilling af 12. november 2024.

###

Etablering af et lettilgængeligt behandlingstilbud til børn og unge i psykisk mistrivsel i [adresse].

### Resume

Behandlingstilbuddet er en lovbestemt enhed, der skal sikre koordinerede forløb for børn og unge i psykisk mis-trivsel. Tilbuddet skal hjælpe børn og unge i psykisk mis-trivsel og sikre hurtig afklaring af, hvilken hjælp og evt. behandling der er brug for til barnet, den unge og deres familier. Der er tale om et lettere behandlingstilbud, der skal styrke og samle den kommunale indsats og aflaste børne- og ungdomspsykiatrien. Tilbuddet skal igangsættes i 2024 og være fuldt implementeret i løbet af 2025. Etableringen af tilbuddet skal basere sig på nationale, faglige rammer (bilag 1).

I [adresse] etableres behandlingstilbuddet i et tværgående samarbejde mellem Sociale Forhold og Beskæftigelse (MSB) og Børn og Unge (MBU) med ledelse fra begge magistratsafdelinger.

### Beslutningspunkter

Det indstilles:

At 1) byrådet godkender forslaget om tværmagistratslig organisering i MSB og MBU.

At 2) byrådet godkender, at behandlingstilbuddet etableres med en fysisk lokation.

At 3) byrådet godkender de beskrevne økonomiske rammer for etablering og drift af behandlingstilbuddet, herunder de bevillingsmæssige konsekvenser jf. indstillingens ressourceafsnit 6 og økonomibilaget.

At 4) byrådet tager orientering om status på arbejdet til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-11-2024

Karin Mogensen: 4

Fremsendes til [adresse] med bemærkning, at Magistraten i mødet den 12. november 2024 anbefaler, at byrådet tiltræder Magistratsafdelingen for Børn og Unges og Magistratsafdelingen for Sociale forhold og Beskæftigelses indstilling af 31. oktober 2024.

Yda Bertelsen og Rådmand Tejs Kristiansen deltog ikke i sagens behandling.